સાઉથ મુંબઈમાં આવેલી સુધરાઈની જાણીતી હૉસ્પિટલ અને મોટા ભાગના ગુજરાતીઓ દ્વારા ઉપયોગમાં લેવાતી નાયર હૉસ્પિટલના બહારના પરિસરની નવાઈ લાગે એવી હાલત થઈ ગઈ છે. હૉસ્પિટલની બહાર આવેલા આખા પરિસરમાં મનફાવે ત્યાં ફેરિયાઓ ધંધો નાખીને બેસી ગયા છે એટલે લોકોની અવરજવર પર એની અસર થાય છે. એ સાથે હૉસ્પિટલ પાસે ટૅક્સીઓ પણ રસ્તો રોકી રાખે એવી રીતે ઊભી રહે છે જેથી ઇમર્જન્સીમાં ઍમ્બ્યુલન્સને અવરજવરમાં પ્રૉબ્લેમ થઈ શકે છે. એમ છતાં સુધરાઈ આ બધી બાબતો સામે યોગ્ય ધ્યાન ન આપતી હોવાનો લોકોનો આક્ષેપ છે.